विनिकुन्का
विनिकुन्का ( स्पानी; Vinicunca), जिसे मोन्ताना दे सिएते कोलोरेस (Montaña de Siete Colores; सात रंग का पर्वत), 'मोन्ताना दे कोलोरेस (Montaña de Colores) या इन्द्रधनुष पर्वत भी कहा जाता है, दक्षिण अमेरिकी देश पेरु में स्थित एक पर्वत है, जिसकी ऊँचाई समुद्र तल से लगभग 5,200 मीटर है। यह कुस्को क्षेत्र की एंडीज़ पर्वतमाला में स्थित है। स्थानीय लोग इसे सेरो कोलोराडो कहते हैं। पर्वत में रंगों की यह छटा इसकी चट्टान में उपस्थित खनिज तत्वों के कारण है।